**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

«**Коми Республикаса канму эмбурӧн веськӧдлӧм да вӧдитчӧм йылысь» Коми Республикаса Оланпаслӧн 18 статьяӧ**

**вежсьӧм пыртӧм йылысь**

Примитӧма Коми Республикаса

Каналан Сӧветӧн 2022 вося сора тӧлысь 28 лунӧ

**1 статья.** Пыртны «Коми Республикаса канму эмбурӧн веськӧдлӧм да вӧдитчӧм йылысь» Коми Республикаса Оланпаслӧн 18 статьяӧ (Коми Республикаса канму власьт органъяслӧн индӧд-тшӧктӧмъяс, 2001, 3 №, 1575 ст.; 2002, 2 №, 1882 ст.; 2003, 4 №, 2469 ст.; 2004, 4 №, 3089 ст.; 9 №, 3445 ст.; 2006, 9 №, 4556 ст.; 2007, 6 №, 4836 ст.; 12 №, 5340 ст.; 2008, 9 №, 401 ст.; 2009, 33 №, 618 ст.; 2010, 44 №, 1025 ст.; 2011, 50 №, 1475 ст.; 2012, 12 №, 282 ст.; 2013, 11 №, 223 ст.; 41 №, 793 ст.; 2014, 17 №, 312 ст.; 33 №, 665 ст.; 2016, 4 №, 43 ст.; 10 №, 108 ст.; 2017, 5 №, 84 ст.; 21 №, 357 ст.; 2018, 14 №, 236 ст.; 17 №, 297 ст.; 19 №, 353 ст.; 2019, 20 №, 298 ст.; 2020, 8 №, 116 ст.; 10 №, 147 ст.; 2021, 9 №, 164 ст.) вежсьӧм, гижны сійӧс тадзи:

**«18 статья. Коми Республикаса**

 **канму эмбур серти учёт**

1. Коми Республикаса канму эмбур серти быть колӧ нуӧдны учёт.

Коми Республикаса канму эмбур серти учётӧ пырӧны документъяс босьтӧм, на серти экспертиза нуӧдӧм да найӧс видзӧм, кытчӧ пырӧны Коми Республикаса канму эмбур йылысь тӧдмӧгъяс, а сідзжӧ индӧм тӧдмӧгъяссӧ Коми Республикаса канму эмбурлӧн реестрӧ пыртӧм (водзӧ – реестр) йӧрышын, мыйта колӧ Коми Республикаса канму эмбурӧн веськӧдлӧм да вӧдитчӧм серти уджмогъяссӧ збыльмӧдӧм могысь.

Реестрсӧ нуӧдӧ канму эмбурӧн веськӧдлан орган Коми Республикаса Веськӧдлан котырӧн урчитӧм пӧрадокын.

2. Реестрӧ пырысь юӧрсӧ вермӧ босьтны кӧть кутшӧм морт, кодлы тайӧ колӧ, дон мынтытӧг.

Реестрӧ пырысь тӧдмӧгъяс сетан пӧрадоксӧ урчитӧ Коми Республикаса Веськӧдлан котыр.».

**2 статья.** Тайӧ Оланпасыс вынсялӧ 2023 вося тӧвшӧр тӧлысь 1 лунсянь.

Коми Республикаса Юралысь В.В. Уйба

Сыктывкар

2022 вося моз тӧлысь 3 лун

66-РЗ №